Вирява - кстиндамда ингольдень пингонь мокшень и эрзянь шкайава (вирень ванфтысь, вирень азоравась). Ломаттне пельсть шобда вирьда, вирьса эрьгодемда, пельсть Вирявать эзда. Омба ширде, вирьсь ламода лездсь ломаттненди, андсь, макссесь панкт, имошт, пяштть, вирьса мокшетне и эрзятне кочксесть медь, вирьса охотендакшнесть, аноклакшнесть пенгат, ленгя, и лама лия. Валом - валом ломаттне лоткасть вирявать эзда пелемда, арьсесть, кода ванфтомс пря. Мархтонза васедемста эряви тумс фталу потазь.